stanford-oval/wikipedia huggingface dataset:
מנגיש קומפקטי קווי
תכנון ובנייה

המנגיש הקומפקטי הקווי הוא המנגיש הקווי הגדול ביותר אשר מתוכנן ועתיד להיבנות. לשם השוואה, המאיץ הקווי של סטנפורד בקליפורניה (SLAC) קטן ממנו פי עשרה. השטח המיועד לבנייתו של המנגיש נמצא על הגבול בין צרפת לשווייץ, בתוך שטחי CERN. בתכנונו של המנגיש השתתפו מעל ל-70 מוסדות מיותר מ-30 מדינות, כולל האוניברסיטה העברית שבירושלים מטעם מדינת ישראל.
המנגיש אמור להחל את פעילותו ב-2035, אותה שנה בה מנגיש ההדרונים הגדול (LHC) אמור להפסיק את פעילותו.
הערות שוליים

↑  Welcome to the Compact Linear Collider Website | clic-study.web.cern.ch, clic-study.web.cern.ch
1 2  The Compact Linear Collider | CERN, home.cern
↑  ILC and CLIC: linear colliders | Max Planck Institut für Physik, www.mpp.mpg.de
↑  CLIC in a nutshell | clic-study.web.cern.ch, clic-study.web.cern.ch (ארכיון)
↑  A. Palaia, M. Jacewicz, W. Farabolini, R. Ruber, V. Ziemann, Effects of RF breakdown on the beam in a CLIC prototype accelerator structure, Phys. Rev. Spec. Top. Accel. Beams, ‏2013-01-22 (באנגלית)
↑  N. Alipour Tehrani, J.-J. Blaising, B. Cure, D. Dannheim, CLICdet: The post-CDR CLIC detector model
↑  The Compact Linear Collider | CERN, home.cern
↑  Home | CLIC - Compact LInear Collider, clic.cern
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מנגיש קומפקטי קווי".
מבנה מנגיש קומפקטי קווי
מלח הארץ (סרט, 1954)

| --- | --- |

 בימוי:  הרברט ג'יי ביברמן
 הופק בידי:  פול ג'ריקו
 תסריט:  מיקל וילסון מיקל ביברמן
 עריכה:  ג'ואן ליארד אד שפיגל
 שחקנים ראשיים:  Rosaura Revueltas וויל גייר דייוויד וולפה 
 מוזיקה:  סול קפלן
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  4 במרץ 1955 
 משך הקרנה:  94 דקות
 שפת הסרט:  אנגלית ספרדית
 סוגה:  סרט דרמה 
 תקציב:  250,000 דולר
 דף הסרט ב־IMDb
 
מלח הארץ הוא סרט דרמה אמריקני משנת 1954 שנכתב על ידי מייקל וילסון, בוים על ידי הרברט ג'י ביברמן והופק על ידי פול ג'ריקו, שלושתם נכללו ב"רשימה השחורה" של תעשיית הסרטים בהוליווד בגלל מעורבותם כביכול במפלגה הקומוניסטית של ארצות הברית. הסרט עוסק בשביתת פועלים במכרה אבץ בניו מקסיקו בתחילת שנות ה-50 של המאה ה-20, שהונהגה על ידי כורים מקסיקנים ואנגלוסקסים. הסרט מתאר את יחסי הגומלין בין הכורים (הגברים החברים באיגוד העובדים ונשותיהם), הפירמה והמשטרה במהלך השביתה.
הסרט הפך לאירוע היסטורי ולסרט קאלט בגלל הדרך בה נהג הממסד בארצות הברית (פוליטיקאים, עיתונאים, מנהלי אולפנים, וארגוני עובדים) בסרט. מלח הארץ הוא אחד הסרטים הראשונים שהציגו את נקודת המבט הפמיניסטית בנושאי חברה ופוליטיקה.
עלילה

מלח הארץ מתאר את סיפור שביתתם הארוכה והקשה של כורים מקסיקנים-אמריקאים כנגד חברת 'אמפייר זינק' בביירד (ליד סילבר סיטי), ניו מקסיקו בשנים 1950-1951. (הסרט ממקם את העלילה בכפר דמיוני בשם 'עיירת האבץ'.) בהתאם לסגנון נאו ריאליסטי של הסרט, רבים מהכורים ומשפחותיהם נטלו חלק בסרט.
הסרט מתחיל במונולוג מאת אספרנזה קווינטרו (רוזארה רבלטאס), שתחילתו היא:
איך אתחיל את סיפורי שאין לו התחלה? שמי הוא אספרנזה, אספרנזה קווינטרו. אשת כורה אני. זהו ביתנו. הבית לא שייך לנו. אבל הפרחים... הפרחים הם שלנו. זהו הכפר שלי. כשהייתי ילדה, הוא נקרא סן מרקוס. האנגלים שינו את השם לעיירת האבץ. עיירת האבץ, ניו מקסיקו, ארצות הברית. שורשינו עמוקים במקום זה, עמוקים יותר משורשי האורנים, עמוקים מפירי המכרה...
הכורים שובתים בדרישה לשכר שווה לשכרם של פועלים ממוצא אירופאי, וכן בנושאים של בריאות ובטיחות. רמון קווינטרו (ג'וחן קאקון) עוזר לארגן את השביתה, אבל בביתו הוא מתייחס אל אשתו כאל אזרח סוג ב'.
אשתו, אספרנזה קווינטרו, הנמצאת בהריון עם בנם השלישי, פאסיבית בתחילה, ומסרבת לקחת חלק בשביתה או לעמוד על זכויותיה לשיווין בבית.
אלא שהגברים נאלצים לסיים את אספות ההפגנה שלהם מול המכרה מכוחו של חוק טאפט-הארטלי משנת 1947. דבר זה גורם לאספרנזה, לשנות את התנהגותה. לאחר דיון ארוך באולם של איגוד העובדים, הנשים משכנעות את הגברים להמשיך בשביתה, ומתחילות לקחת חלק בהפגנות המחאה סביב השביתה.
פרסים

הסרט זכה בפרסים בפסטיבל קרלובי וארי בקרסבלד צ'כוסלובקיה בשנת 1954. רבלטאס זכתה בפרס השחקנית הטובה ביותר, ופרס עבור הסרט הטוב ביותר הוענק לביברמן. האקדמיה לסרטים בפריז העניקה לסרט את הפרס הבינלאומי לשנת 1955.
בעקבות הסרט

בשנת 2000, יצא הסרט "בצל המקארתיזם" (במקור "One of the Hollywood Ten"), שכתב וביים קרל פרנסיס. הסרט מתמקד בסיפורו של הרברט ביברמן (ג'ף גולדבלום), בהכנסתו לרשימה השחורה, מאסרו והפקת הסרט. רוזארה רבלטאס משוחקת בסרט על ידי אנג'לה מולינה, והוא כולל גם קטע קצר מהסרט המקורי בו רבלטאס מבצעת את המונולוג של אספרנזה.
הערות שוליים

↑  תיגל נשיא, עכבר העיר אונליין, סרט אדום, באתר הארץ, 27 בפברואר 2007
| --- | --- |
בקרת זהויות :  NLI: 987007586300705171  BIBSYS: 3085806  BNE: XX5535263  BnF: cb146121779 (data)  GND: 4656126-2  LCCN: n81005156  SUDOC: 184008174  VIAF: 177808562   WorldCat (עם VIAF): 177808562
מלח סדומית

מלח סדומית, בתערוכה "הנס והמגפה - ירושלים: גיליון רפואי" במוזאון מגדל דוד.
מלח סדומית הוא כינוי תורני למלח שמקורו בים המלח. מלח זה מופיע בכמה הקשרים בספרות התורנית.
בקטורת ובקרבנות

המקור הקדמון ביותר בו מופיע המלח הוא הברייתא של פיטום הקטורת, בה הוא מופיע כאחד המרכיבים של קטורת הסמים.
מלח סדומית רובע הקב
.
לקרבן יש להביא מלח סדומית.
במים אחרונים

אחת הסיבות לתקנת מים אחרונים היא מפני שאריות של מלח סדומית הנמצאות על הידיים, ועלולות לעוור במגע עם העיניים.
זיהוי

חלוקות הדעות בנוגע לזיהוי הספציפי של מלח סדומית- לכולם ברור שהוא מאזור ים המלח אך המחלוקת היא האם מדובר במלח מים המלח שהוא תוצר של אידוי או מלח כמחצב מהר סדום. רס"ג מזהה אותו עם מלח "דראני" ועל פי ניתוח של מקורות מימי הביניים הסיק פרופ' זהר עמר שייתכן ומדובר במלח הקרנליט שלמעשה בניגוד למלחים מסוגים אחרים התאים יותר למעשה הקטורת בכך שבשריפתו אין התפוצצויות המסכנות את המכהן המקטיר וגורמות לבעיה הלכתית של "עיכולי קטורת" שעפים ממזבח הקטורת על רצפת ההיכל.
הערות שוליים

↑  תלמוד בבלי, מסכת מנחות, דף כ"א, עמוד א'.
↑  תלמוד בבלי, מסכת חולין, דף ק"ה, עמוד ב'.
↑  זהר עמר, מלח סדומית במעשה הקטורת על-פי רב סעדיה גאון, בדד 5, תשנ"ז, עמ' 110-102
ערך זה הוא קצרמרבנושא יהדות. אתם מוזמנים לתרום לוויקיפדיה ו.
מריה וונדה פטריקוביץ'

| --- | --- |
אין תמונה חופשית
 לידה:  1923 אינסברוק, אוסטריה 
 מדינה:  אוסטריה 
 מידע חסידת אומות העולם
 פרסים והוקרה:  חסידת אומות העולם (6 במאי 1980) 
 קישורים חיצוניים
 יד ושם:  מריה וונדה פטריקוביץ'
 
מריה פטריקוביץ' (בגרמנית: Maria Petrykiewicz) וונדה בוטסי (פטריקוביץ') (בגרמנית: Bottesi Wanda;‏ 1923 –???) אם ובתה שהצילו יהודים בתקופת השואה והוכרו כחסידות אומות עולם על ידי יד ושם.
פעילות בתקופת השואה להצלת יהודים

וונדה בוטסי נולדה באינסברוק שבחבל טירול שבאוסטריה בשנת 1923.
ונדה ואמה מריה הצילו את הנשים היהודיות לוריין ג'סטמן-ויסניקי, מרים פוכס ורות ורג'ינה ליטמן בקיץ 1944 ממחנה ריכוז והשמדה. תחילה לקחו את הנשים אליהן לדירה, החביאו אותן במשך כמה שבועות, וסיפקו להן מזון ובגדים בסיסיים. חבריהן, אנטון דייץ, שהיה מפקח במשטרה, עזר להן לזייף מסמכים, אשר הצהירו כי הנשים הללו הן נוצריות. כך הנשים היהודיות הצליחו להינצל מהשואה כעובדות זרות.
הכרה והנצחה

הניצולה לוריין ג'סטמן-ויסניקי פנתה ליד ושם במכתב וביקשה שיכירו במריה וונדה כחסידות אומות עולם. הן הוכרו כחסידות אומות עולם ב-5 ביוני 1980 בטקס שהתקיים ביד ושם בנוכחות בתה של ונדה. ניטע לכבודן עץ בגן חסידי אומות העולם ביד ושם ושמן נחקק בקיר הכבוד.
הערות שוליים

1 2  מריה וונדה פטריקוביץ', באתר יד ושם (באנגלית)
↑  מכתב מלוריין ג'סטמן-ויסניקי למחלקה לחסידי אומות עולם ביד ושם, 10 בדצמבר 1977, תיק מס' (M.31.2/1775), ארכיון יד ושם.
↑  תיק מס' (M.31.2/1775), ארכיון יד ושם
ערך זה הוא קצרמרבנושא אישים. אתם מוזמנים לתרום לוויקיפדיה ו.
מספר מוזר

במתמטיקה, מספר מוזר (באנגלית: Weird number) הוא מספר טבעי שהוא שופע; כלומר, סכום מחלקיו (לא כולל המספר עצמו) עולה על המספר, אך לא דמוי משוכלל – אין קבוצה חלקית של המחלקים, שסכומה שווה למספר. כך למשל, מחלקיו של המספר 70 (המספר המוזר הקטן ביותר) הם 1,‏ 2,‏ 5,‏ 7,‏ 10,‏ 14,‏ ו-35. סכומם של מספרים אלה הוא 74, ואין קבוצה חלקית שלהם שסכומה הוא 70. לעומת זאת, המספר 12 הוא מספר שופע, אך לא מוזר: סכום מחלקיו, שהם המספרים 1,‏ 2,‏ 3,‏ 4 ו-6, הוא 16, אך ישנה תת-קבוצה של מחלקיו שסכומה הוא 12: ‏2 + 4 + 6.
המספרים המוזרים הקטנים ביותר הם: 70, 836, 4030, 5830, 7192, 7912, 9272, 10430, 10570, 10792, 10990, 11410, 11690, 12110, 12530, 12670, 13370, 13510, 13790, 13930, 14770. ישנם אינסוף מספרים מוזרים: אם  n הוא מספר מוזר ו- p  ראשוני הגדול מסכום מחלקיו  \sigma (n), אז  pn מוזר.
עדיין לא נמצא מספר אי-זוגי מוזר, והוכח שאם קיים מספר כזה, הוא חייב להיות גדול מ-1021.
ראו גם

מספר חסר
מספר משוכלל
מסלול המילטוני

מעגל המילטוני על הקשתות של תריסרון
מסע הפרש במסלול סגור
שלוש דוגמאות בגרף רשת 8 על 8
בתורת הגרפים, מסלול המילטוני הוא מסלול בגרף מכוון או בלתי מכוון העובר בכל צומת בדיוק פעם אחת. מעגל המילטוני הוא מסלול בגרף העובר בכל צומת פעם אחת פרט לצומת שממנו יצא (ואז הוא עובר בו בדיוק פעמיים - בהתחלה ובסוף).
המונחים קרויים על שמו של ויליאם רואן המילטון, מתמטיקאי ואסטרונום אירי, אשר המציא ב-1857 משחק המבוסס על מציאת מעגל המילטוני בגרף התריסרון. שעשוע מתמטי אחר הקשור במסלולים ומעגלים המילטוניים היא חידת מסע הפרש בשחמט, בה יש למצוא מסלול המילטוני בגרף פרש. על בעיה זאת כתבו לאונרד אוילר ואלכסנדר ונדרמונד כבר במאה ה-18.
התנאים לקיום מסלול

ידועים מספר תנאים המבטיחים קיום מסלול או מעגל המילטוניים, אולם הם רחוקים מאפיון מלא (ראו הפסקה על סיבוכיות). כך, ידוע שבגרף תחרות (שהוא גרף מכוון), תמיד יש מסלול המילטוני ויש מעגל המילטוני אם ורק אם הגרף קשיר היטב. בגרפים צפופים מאוד מובטח כי יהיה מסלול המילטוני. כך, למשל, משפט אור הקובע כי לגרף עם  n\geq 3 קודקודים אם לכל שני קודקודים x,y שאינם שכנים n ≤ deg(x) + deg(y) אזי הגרף מכיל מעגל המילטוני. ונובע ממנו משפט דירק שקובע כי גרף עם  n\geq 3 צמתים בו הדרגה המינימלית היא לפחות  \displaystyle n/2 הוא בהכרח המילטוני. בהיפרקוביה מכל מימד יש מעגל המילטוני והמעגלים הללו מתאימים לקוד גריי.
בגרף מקרי ידועים ערכים מדויקים של הסף ממנו ניתן לצפות כי יהיה מסלול המילטוני בגרף בהסתברות גבוהה. בגרף מקרי עם  \displaystyle n צמתים ו- {\frac {1}{2}}n\log n+{\frac {1}{2}}n\log \log n+c\cdot n קשתות הנבחרות באקראי, ההסתברות כי יהיה המילטוני שואפת ל- \,e^{e^{-2c}}. אם מוסיפים את הקשתות בזו אחר זו עד שהדרגה המינימלית מגיעה ל-2 (זהו תנאי הכרחי לקיומו של מעגל המילטוני), אז הסיכוי לכך שהגרף אינו המילטוני שואף לאפס כאשר n גדל.
סיבוכיות ואלגוריתמים

מספר בעיות הנוגעות למסלולים המילטוניים הן בעיות NP - שלמות, ומכאן שלא ידוע אלגוריתם יעיל לפתרונן. כאלו הן, למשל, מציאת מסלול המילטוני בגרף שבו קיים מסלול כזה; הקביעה האם קיים מסלול המילטוני בגרף נתון. הבעיות נכללות ב-רשימה המקורית של 21 הבעיות של ריצ'רד קארפ. הבעיה היא שלמה ל-NP אף בגרפים מישוריים שדרגתם שלוש. בעיית ספירת המסלולים ההמילטוניים בגרף היא שלמה ל-#P. בעיית מציאת מסלול המילטוני בגרף קשורה בקשר הדוק לבעיית מציאת מעגל המילטוני בגרף - גרף בעל מעגל המילטוני יכול להתקבל מגרף בעל מסלול המילטוני על ידי הוספת צומת חדש לגרף שמחובר לכל שאר הצמתים (זה יהיה צומת המוצא והסיום). בעיית מציאת מעגל המילטוני היא מקרה פרטי של בעיית הסוכן הנוסע, כאשר משקלי כל הקשתות הם 1.
לבעיית מציאת מסלול המילטוני יש אלגוריתם שסיבוכיותו מעריכית בלבד, (ולא  \displaystyle O(n!) כפי שיהיה לאלגוריתם שיעבור על כל המסלולים האפשריים), באמצעות תכנות דינמי. בגרפים מקריים ידועים אלגוריתמים יעילים המוצאים את המעגל ההמילטוני בהסתברות הצלחה הדומה להסתברות שהמעגל קיים.
בעיית מציאת מסלול המילטוני הייתה הדוגמה הראשונה עבורה הודגם חישוב מולקולרי (מחשוב DNA) העושה שימוש ב-DNA ובביולוגיה מולקולרית, במקום באמצעים האלקטרוניים הרגילים. ב-1994 הדגים לאונרד אדלמן מאוניברסיטת דרום קליפורניה שימוש ב-DNA לצורך פתרון הבעיה על גרף עם שבעה צמתים.
ראו גם

מסלול אוילרי
בעיית הסוכן הנוסע
גרף תחרות
לקריאה נוספת

הפרק Basic Graph Theory: Paths and Circuits ב-Ronald L. Graham,, Handbook of Combinatorics, MIT Press, 1995.
הערות שוליים

↑  ראו צילומים של המשחק Sir William Hamilton's Icosian Game and Traveller's Dodecahedron Puzzle., www.puzzlemuseum.com
↑  לסקירה היסטורית ראו Norman Biggs, E. Keith Lloyd, Robin J. Wilson Graph theory, 1736-1936 Oxford University Press 1976
↑  János Komlós and Endre Szemerédi, Limit distribution for the existence of hamiltonian cycles in a random graph, Discrete Mathematics
Volume 43, Issue 1, 1983, Pages 55-63
↑  Michael R. Garey, David S. Johnson, Larry J. Stockmeyer, Some Simplified NP-Complete Graph Problems, Theor. Comput. Sci. 1(3), 237-267, 1976.
↑  Michael Held, Richard M. Karp, A Dynamic Programming Approach to Sequencing Problems A Dynamic Programming Approach to Sequencing Problems,
 Journal of the Society for Industrial and Applied Mathematics, Vol. 10, No. 1 (Mar., 1962), pp. 196-210
מעגל אפולוניוס

הגדרת המעגל לפי אפולוניוס. לכל נקודה P היחס d1/d2 קבוע.
מעגל אפולוניוס של זוג נקודות הוא המקום הגאומטרי של כל הנקודות שהיחס בין מרחקיהן אל הנקודות הנתונות הוא קבוע.
המעגל קרוי על שמו של אפולוניוס מפרגה, גאומטריקן מיוון העתיקה.
הגדרה

נתונות שתי נקודות A, B. מעגל אפולוניוס הוא המקום הגאומטרי של כל הנקודות P המקיימות  AP/BP=k כאשר k קבוע חיובי השונה מ-1 (עבור k=1 מתקבל האנך האמצעי לקטע AB).
שקילות למעגל

נוכיח שבמקרה ש-k שונה מ-1, מעגל אפולוניוס הוא מעגל:
תהיינה C,D הנקודות המקיימות את התנאי ונמצאות על הישר AB, כמודגם באיור (כאן נכנסת הדרישה ש-k שונה מ-1. במקרה k=1 יש רק נקודה אחת כזו על הישר, מרכז הקטע AB). תהי P נקודה נוספת על מעגל אפולוניוס. לפי הנתון  AP/BP=AC/BC=AD/BD. לכן ממשפט חוצה הזווית ההפוך למשולש  \triangle APB נובע ש-PC חוצה את הזווית הפנימית ב-P ו-PD חוצה את הזווית החיצונית ב-P. מכיוון שסכום הזווית הפנימית והחיצונית הוא 180 מעלות, הזווית  \angle CPD היא זווית ישרה. כלומר  \triangle CPD הוא משולש ישר-זווית החסום במעגל שהקוטר שלו הוא CD. לכן כל P על מעגל אפולוניוס נמצאת על המעגל הנ"ל. באותו אופן ניתן להראות שכל נקודה על המעגל שקוטרו CD נמצאת על מעגל אפולוניוס.
תכונות

מרכז המעגל נמצא על הישר AB.
כל מעגל שעובר דרך הנקודות A ו-B מאונך למעגל אפולוניוס (כלומר, המשיקים שיוצאים מנקודות החיתוך שלהם מאונכים זה לזה).
אם מבצעים אינוורסיה יחסית למעגל אפולוניוס, A עובר ל-B ולהפך.
לכל נקודה K הנמצאת על המעגל, אם הישר AK חותך את המעגל בנקודה M והישר BK חותך אותו בנקודה L, אזי M ו-L סימטריות ביחס לישר AB (כלומר הוא האנך האמצעי שלהן).
מזראטי

| --- | --- |


 נתונים כלליים
 מייסדים:  אלפיירי מזראטי 
 תקופת הפעילות:  1914–הווה (כ־110 שנה)
 חברת אם:  פיאט
 מיקום המטה:  מודנה 
 משרד ראשי:  איטליה מודנה, איטליה
 ענפי תעשייה:  תעשיית הרכב 
 מוצרים עיקריים:  מכונית יוקרה 
 הכנסות:  1,603,000,000 אירו (נכון ל־2019) 
 רווח:  2.767 מיליארד דולר
 יו"ר:  הרלד וסטר
 מנכ"ל:  דווידה גראסו
 עובדים:  1000
  
 www.maserati.com
 
מזראטי (באיטלקית: Maserati) היא יצרנית מכוניות איטלקית המתמחה בייצור מכוניות יוקרה. החברה נוסדה ב-1 בדצמבר 1914 בבולוניה שבאיטליה. משרדי החברה ממוקמים כיום במודנה. מזראטי היא חברה-בת של ענקית הרכב האיטלקית פיאט מאז שנת 1993. סמל החברה מורכב מטרידנט.
היסטוריה > האחים מזראטי

האחים מזראטי, אלפיירי, בינדו, קארלו, אטורה וארנסטו, היו כולם מעורבים בתעשיית הרכב מתחילת המאה ה-20. שלושה מהאחים: אלפיירי, בינדו וארנסטו בנו ב-1923 מכוניות גראנד פרי 2 ליטר לחברת מכוניות המרוצים האיטלקית שפעלה דאז, דיאטו. ב-1926, דיאטו הודיעה שהיא מפסיקה לייצר מכוניות מרוץ. הפסקת ייצור מכוניות המירוץ של דיאטו הובילה לייצור מכונית המזראטי הראשונה, וכמובן להיווסדותו של המותג מזראטי. אחת המכוניות הראשונות שיוצרו על ידי מזראטי זכתה בשנת 1926 במרוץ טארגה פלוריו, מרוץ מכוניות מפורסם באותה תקופה שנערך בהרי סיציליה ליד פאלרמו. לאחר ההצלחה במרוצים האלו, חברת מזראטי התחילה לייצר מכוניות מרוץ עם 4, 6, 8 ו-16 צילינדרים
סמל הטריידנט של חברת מזראטי מושפע ממזרקת נפטון שבפיאצה מג'ורה בבולוניה. ב-1920 אחד מהאחים מזראטי, מריו (שהיה גם אמן), השתמש בסמל הזה ללוגו של החברה לאחר ששמע לעצתו של חבר המשפחה מרקיס דייגו דה סטרליך. מאוחר יותר סיפרו מקימי החברה כי הסמל התאים במיוחד לחברה שלהם מכיוון שנפטון מסמל כוח ומרץ, בדיוק כמו מכוניות מזראטי, לדבריהם. בנוסף לזאת, מקימי החברה רצו לבחור בסמל שמייצג את העיר ממנה באו, ולכן בחרו במזרקה המפורסמת שנמצאת בעיר הולדתם.
האח הבכור אלפיירי מזראטי מת ב-1932, אך שלושת האחים האחרים (בינדו, ארנסטו ואטורה) המשיכו את מורשתו וייצרו מכוניות שזכו במרוצים ובתהילה.
היסטוריה > בעלותה של משפחת אורסי

ב-1937, האחים מזראטי החליטו למכור את המניות שלהם בחברה לאדולפו אורסי, תעשיין איטלקי שהיה מפורסם באותה תקופה. ב-1940 העביר אדולפו אורסי את משרדי החברה לעיר הצפונית מודנה בה גדל. משרדי החברה נמצאים עד היום בעיר הזו. בינתיים, האחים מזראטי המשיכו לעבוד בחברה באגף ההנדסה. הצלחת מכוניות מזראטי במרוצים המשיכה, אפילו כשהיא התחרתה מול ענקיות הרכב הגרמניות אאודי ומרצדס. ב-1939 וב-1940 ניצח דגם 8CTF של מזראטי במרוץ אינדיאנופוליס 500, עוד מרוץ מפורסם באותה התקופה. בכך הפכה מזראטי ליצרנית הרכב האיטלקית הראשונה אי פעם (ועד היום) שמנצחת במרוץ הזה.
באותה תקופה החלה מלחמת העולם השנייה, וחברת מזראטי זנחה את עבודתה כיצרנית רכב כדי לעזור במאמץ המלחמה לממשלה האיטלקית. במהלך המלחמה, חברת מזראטי השקיעה את מירב המאמצים שלה כדי לייצר מכונית V16 עירונית לבניטו מוסוליני, לפני שפרי פורש, המעצב הראשי ודמות מפתח בחברת פולקסוואגן ייצר מכונית דומה לאדולף היטלר. בסופו של דבר, פרי פורש הצליח לייצר את הרכב לפני חברת מזראטי, והתוכניות בוטלו. לאחר שנגמרה המלחמה והשלום הוחזר לאירופה, מזראטי חזרה לייצר רכבים והניבה תוצאות. מכונית המרוץ מזראטי A6 היוותה הצלחה מהדהדת לחברה בתקופת מרוצי המכוניות שלאחר המלחמה.
אנשי מפתח החלו להצטרף לחברת מזראטי. אלברטו מסימינו, מהנדס רכב נודע שעבד לפני כן בפיאט, אלפא רומיאו ובפרארי, פיקח על העיצוב של כל דגמי מכוניות המרוץ במשך 10 שנים בהן עבד בחברה. יחד איתו, הצטרפו לחברה מהנדסים מפורסים כגון ז'וליו אלפיירי, ויטוריו בלטאני וג'יואצ'ינו קולומבו. ההתמקדות של חברת מזראטי בייצור המנוע והשלדה הטובים ביותר, הביאו להצלחה גורפת במרוצים שהתקיימו. לאחר ההצלחה הזו, חברת מזראטי איבדה את מייסדי החברה, האחים מזראטי, שסיימו את חוזה ההעסקה שלהם בחברה, שהייתה אז בבעלות משפחת אורסי, לאחר 10 שנים.
נהג המרוצים הארגנטינאי, חואן מנואל פנג'יו, החל בשנות ה-50 להתחרות במרוצים עם מכוניות מזראטי למשך מספר שנים. פנג'יו הפיק מספר ניצחונות מרשימים מאוד שכללו גם ניצחון באליפות העולם ב-1957, עם מכונית המזראטי 250F שהייתה אז אחת ממכוניות המרוץ המשוכללות והטובות ביותר.
היסטוריה > בעלותה של משפחת אורסי > הפסקת ייצור מכוניות מרוץ

מזראטי חדלה מלייצר מכוניות מרוץ ב-1957, לאחר טרגדיית גווידיצולו. במהלך המילה מילייה של אותה שנה מכונית מרוץ של פרארי שנסעה במהירות 250 קמ"ש איבדה שליטה באזור העיירה גווידיצולו ונסעה לכיוון קהל הצופים. כתוצאה מכך נהרגו הנהג אלפונסו דה-פורטגו, עוזר הנהג, ו-10 צופים (מהם 5 ילדים). לאחר שחדלה מלייצר מכוניות מרוץ, חברת מזראטי התרכזה בייצור מכוניות גראן טוריסמו.
היסטוריה > בעלות סיטרואן

ב-1968 רכשה יצרנית הרכב הצרפתית סיטרואן את חברת מזראטי ממשפחת אורסי. הבעלים לשעבר, אדולפו אורסי, נשאר בחברה בתפקיד הנשיא, אבל חברת מזראטי השתנתה מאוד. מערכת היחסים עם סיטרואן החלה כמיזם משותף, שפורסם בהודעה לעיתונות בינואר 1968. במסגרת המיזם המשותף, על חברת מזראטי היה לעצב ולייצר מנוע ייחודי למכונית הדגל החדשה של סיטרואן, מדגם SM, שהושקה ב-1970. דגם ה-SM היה מכונית עם ארבעה כיסאות, הנעה קדמית ומנוע טיפו C114 2.7 L 90° V6.
עם גיבוי כלכלי מובטח, דגמים חדשים הושקו ומנועים חדשים יוצרו.
מכירות בישראל

מזראטי מיובאת לישראל על ידי קבוצת סמלת מסוף שנת 2011 (לשעבר אוטו איטליה, עד שהשתלטה עליה בשנת 2019).
להלן נתוני המכירות של מזראטי בישראל:
| שנה | מכירות | מיקום כללי |  % שינוי |
| --- | --- | --- | --- |
| 2020 | 27 | 42 | 32.5%- |
| 2019 | 40 | 39 | -45.9% |
| 2018 | 74 | 38 | -38.8% |
| 2017 | 121 | 36 | 128.3% |
| 2016 | 53 | 39 | 43.2% |
| 2015 | 37 | 39 | -10% |
| 2014 | 41 | 40 |  |
| 2013 | 24 |  |  |
דגמים נוכחיים

גראן-טוריסמו - רכב במרכב קופה החולקת פלטפורמה עם הקוואטרופורטה V.
מזראטי גראן-קבריו - גרסת הקבריולה של הגראן-טוריסמו.
קוואטרופורטה - מכונית פאר המיוצרת בין השנים 1963–1969, 1974-1990, 1994-2001, 2004-הווה. לקוואטרופורטה שישה דורות שונים. הרכב מתחרה במרצדס S קלאס, ב.מ.וו סדרה 7, אאודי A8 וכדומה.
גיבלי - מכונית הסלון של מזראטי, הקטנה והזולה בהיצע של היצרנית. מוצעת עם אופציה לגרסת S עם הנעה כפולה, מתחרה בעיקר במרצדס E-Class וב.מ.וו סדרה 5.
לבנטה - רכב שטח מפואר, הראשון מבית מזראטי. הוצג בשנת 2016 ובחזיתו מנוע V6 טווין-טורבו בנזין בנפח 3.0 ליטר או V6 טורבו דיזל, גם הוא בנפח 3.0 ל׳.
גרקאלה - רכב שטח מפואר וספורטיבי.
דגמים לשעבר

מזראטי מיסטרל
מזראטי מקסיקו
מזראטי אינדי
מזארטי בורה
מזראטי ביטורבו
מזראטי Spyder
מזראטי 3200GT
מזראטי 4200GT
מזראטי 450 S Zagato
מזראטי Mistral 4000
מזראטי 3500GT
מזראטי 5000GT
מזראטי קריף
מזראטי MC12
מזראטי קופה
דגמים לשעבר > מכוניות מרוץ מהעבר

מזראטי סוג 26 - יוצרו בין השנים 1926–1932
מזראטי 150S - יוצרו בין השנים 1955–1957
מזראטי 200S - יוצרו בין השנים 1955–1957
הערות שוליים

↑  דיאטו-מזראטי diatto.com/IT/pagine/maserati
↑  "מזראטי סוג 26" finecars.cc/en/editorial/article/news/collectors-corner-maserati-tipo-26
↑  פרארי, באתר פורטל הרכב גיר
↑  cartube, קבוצת סמלת רכשה בעלות מלאה על אוטו איטליה - cartube, באתר www.cartube.co.il
↑  cartube, מסירות רכב חדש בישראל: סיכום 2020 - cartube, באתר www.cartube.co.il
↑  cartube, מסירות רכב חדש 2019: סיכום שנתי - cartube, באתר www.cartube.co.il
↑  cartube, מסירות רכב חדש בישראל: סיכום 2018 - cartube, באתר www.cartube.co.il
↑  cartube, מסירות רכב חדש בישראל: סיכום 2017 - cartube, באתר www.cartube.co.il
↑  cartube, מסירות רכב חדש דצמבר 2016: סיכום שנתי - cartube, באתר www.cartube.co.il
↑  cartube, מסירות רכב חדש סיכום 2015 – שיא של כל הזמנים - cartube, באתר www.cartube.co.il
↑  מאת cartube, מסירות רכב חדש דצמבר 2014: סיכום שנתי - cartube, באתר www.cartube.co.il
↑  מאת cartube, מסירות רכב חדש דצמבר 2013: מסכמים שנה חיובית - cartube, באתר www.cartube.co.il
| --- | --- |
בקרת זהויות :  LCCN: no2014043892  VIAF: 307473245   WorldCat (עם VIAF): 307473245 
האחים מזראטי, 1934.
מזראטי לוואנטה
מזראטי גראן-טוריסמו MC
מלח הארץ

ערך זה עוסק בביטוי. אם התכוונתם למשמעות אחרת, ראו .
מלח הארץ (ביוונית: Τὸ ἅλας τῆς γῆς) - ביטוי שמקורו בברית החדשה, שם נאמר -  על ידי ישוע, בדרשה על ההר שנשא באוזני תלמידיו:
אַתֶּם מֶלַח הָאָרֶץ, וְאִם תֹּאבַד לַמֶּלַח מְלִיחוּתוֹ, כֵּיצַד תֻּחְזַר לוֹ? הֵן לֹא יִצְלַח עוֹד לְשׁוּם דָּבָר כִּי אִם לְהַשְׁלִיכוֹ הַחוּצָה לִהְיוֹת מִרְמָס לְרַגְלֵי הַבְּרִיּוֹת
בברית החדשה

משל המלח חוזר על עצמו פעמיים נוספות בברית החדשה, בבשורה על פי מתי נאמר מפי ישוע: ”אַתֶּם מֶלַח הָאָרֶץ וְאִם־הַמֶּלַח הָיָה תָפֵל בַּמֶּה יָמְלָח הֵן לֹא־יִצְלַח עוֹד לַכֹּל כִּי אִם־לְהַשְׁלִיךְ חוּצָה וְהָיָה מִרְמָס לִבְנֵי אָדָם.” (הבשורה על-פי מתי, ה 13). בדרשת "משל מלח הארץ ואור העולם" לתלמידו יוחנן: ”הַמֶּלַח טוֹב הוּא, אַךְ אִם תֹּאבַד לוֹ מְלִיחוּתוֹ, כֵּיצַד תָּשִׁיבוּ לוֹ אֶת טַעֲמוֹ? יְהֵא מֶלַח בְּקִרְבְּכֶם וִהְיוּ בְּשָׁלוֹם זֶה עִם זֶה.” (מרקוס ט' 50), ובדרשה להמון ההולך איתו: ”הַמֶּלַח הוּא טוֹב; אַךְ אִם גַּם לַמֶּלַח תֹּאבַד מְלִיחוּתוֹ, כֵּיצַד תֻּחְזַר לוֹ?” (לוקס יד' 34).
לפי יסכה הרני, המלח היה ועודנו מרכיב חשוב בהכשרת הבשר והוא המרכיב אשר הופך את הבשר הטרף לכשר. מכאן - תלמידי ישוע הם המרכיב ההופך את כל העולם לכשר וראוי. הם חיוניים וחיוני שישמרו על תכונתם זו.
בעברית ישראלית

השימוש בביטוי רווח בשפה העברית, החל משלהי המאה העשרים, להצגת אדם או קבוצת אנשים כבעלי איכות גבוהה. איכות זו מבוססת על היותם בני מעמד חברתי שורשי, שהלכו בתלם ישראלי התואם פרקים שונים מהנרטיב הלאומי, כמו: קיבוץ ומושב, מוסדות לימוד בעלי מוניטין או יחידות מסוימות בצה"ל. כך, למשל, אמר קצין הנדסה ראשי, תא"ל שמעון דניאלי, בעקבות מותו של לוחם במסיבת סיום מסלול: "מדובר באירוע קשה מבחינתי, כי החיילים שהיו שם שייכים ליחידה מובחרת, הם מלח הארץ".
בעבר נעשה שימוש מצומצם בביטוי. היות המלח מחצב טבעי הנכרה בעבודה קשה, מרכיב מרכזי בתיבול המאכלים למיניהם וקשור לאמונות ומיתוסים - כל אלה יצרו הקשר רעיוני עם אנשי עמל שתרמו בחייהם ובמעשיהם לחברה. מי שייחסו לו תואר מלח הארץ יכול היה להימנות, למשל, על אנשי ההתיישבות העובדת והלוחמים.
עם השנים התרחב בו השימוש וקבוצות שונות באוכלוסייה מייחסות לביטוי אנשי איכות משלהן, בהתאם להשקפת עולמן. לדוגמה, עו"ד אוסמה סעדי, מזכ"ל מפלגת תע"ל, אמר בריאיון עיתונאי על ערביי ישראל: "אנחנו מלח הארץ".
בשפות אחרות

גם באנגלית ניתן למצוא שימוש במונח "Salt of the Earth", המשמש לתיאור אנשי עמל חרוצים והגונים.
גם ברוסית קיים הביטוי Соль земли, אשר היה בשימוש בעיקר במאה ה-19 ותחילת מאה 20.
הערות שוליים

↑  אביבה לורי, מלח הארץ, באתר הארץ, 11 במרץ 2008
↑  הציטוט המלא הוא ”אנחנו מלח הארץ, נישאר במולדת שלנו ומה שלא הצליח ב-48', הכוונה לגירוש, כשהיינו 150 אלף תושבים, לא יצליח ב-2008, כשאנחנו לפחות מיליון” - מתוך עינת בר ויניב דורנבוש, "ערביי ישראל - מלח הארץ", 30.3.2008, באתר נענע 10
מריה ויטוריה דאל פוצו, נסיכת דלה ציסטרנה

מריה ויטוריה דאל פוצו, נסיכת דלה ציסטרנה (באיטלקית: Maria Vittoria dal Pozzo della Cisterna;‏ 9 באוגוסט 1847 – 8 בנובמבר 1876), הייתה מלכת ספרד בין השנים 1870–1873, והיא אם קדמונית של הנסיך אמדאו, דוכס אאוסטה, הטוען לכתר האיטלקי ולראשות בית סבויה.